จอห์น แม็คโกเวิร์น

จอห์น เพรสคอทท์ แม็คโกเวิร์น (; เกิด 28 ตุลาคม ค.ศ. 1949) อดีตนักฟุตบอลอาชีพในตำแหน่งกองกลางและผู้จัดการทีมชาวสกอตแลนด์แม็คโกเวิร์นเป็นที่รู้จักมากที่สุดจากการเป็น กัปตันทีม นอตทิงแฮมฟอเรสต์ คว้าแชมป์ ยูโรเปียน คัพ ถึง 2 สมัยภายใต้การคุมทีมของไบรอัน คลัฟ และผู้ช่วยของคลัฟคือปีเตอร์ เทย์เลอร์

แม็คโกเวิร์นเริ่มต้นเส้นทางอาชีพนักฟุตบอลกับสโมสรฟุตบอลฮาร์ทลี่พูลเมื่อ ค.ศ. 1965 ขณะอายุเพียง 16 ปีก่อนจะย้ายมาร่วมทีมแกะเขาเหล็ก ดาร์บีเคาน์ตี ซึ่งขณะนั้นคุมทีมโดย ไบรอัน คลัฟ เมื่อ ค.ศ. 1968 และมีส่วนช่วยให้ทีมแกะเขาเหล็กคว้าแชมป์ ฟุตบอลลีกดิวิชัน 1 (เดิม) ได้เป็นสมัยแรกเมื่อ ค.ศ. 1971 ก่อนที่จะย้ายตามคลัฟผู้เป็นเจ้านายเก่ามาร่วมทีมเจ้าป่า นอตทิงแฮมฟอเรสต์ เมื่อ ค.ศ. 1975 และสวมปลอกแขนกัปตันทีมคว้าแชมป์ยูโรเปียนคัพให้กับทีมเจ้าป่าได้ถึง 2 สมัยคือใน ค.ศ. 1979 และ ค.ศ. 1980 

ก่อนจะย้ายออกจากทีมเจ้าป่าเมื่อ ค.ศ. 1982 และได้ย้ายมาร่วมทีม โบลตันวอนเดอเรอส์ พร้อมกับรับตำแหน่งผู้เล่นและผู้จัดการทีมก่อนจะประกาศแขวนสตั๊ดเมื่อ ค.ศ. 1985

ผู้เล่นในฟุตบอลลีกอังกฤษ
นักฟุตบอลชาวสกอตแลนด์
ผู้จัดการทีมฟุตบอลชาวสกอตแลนด์
ผู้เล่นสโมสรฟุตบอลโบลตันวอนเดอเรอส์
ผู้เล่นสโมสรฟุตบอลดาร์บีเคาน์ตี
ผู้เล่นสโมสรฟุตบอลนอตทิงแฮมฟอเรสต์
บุคคลจากพื้นที่สภาแองกัส